‎SPOOKY IN LOVE
‎Ipapakita ko na ang love letter ‎ni Hwagyeongdang,
‎isang magaling na makata no'ng ‎panahon niya at respetado ring pintor.
‎-Nababasag ba 'yan? ‎-Ano'ng nangyayari?
‎Kung nahanap 'to no'ng inililipat ‎ang puntod ni Prince Gangpyeong,
‎nakita ba sa loob ‎ng kabaong niya ang love letter?
‎Oo.
‎Di ba nakakakilig 'yon?
‎Sabi mo, mga cold case ang hawak mo.
‎Oo.
‎Gusto mo imbestigahan natin 'to?
‎Isang 300-year-old na cold case.
‎Magtulungan tayo.
‎EPISODE 6
‎Joint Investigation Rule One.
‎I-share ang lahat ng impormasyon
‎at kumilos bilang team ‎kapag pupunta sa site.
‎Joint Investigation Rule Two.
‎Panatilihin ang distansya ‎pag naglalakad nang magkasama.
‎Joint Investigation Rule Three.
‎May isang bakanteng upuan ‎sa pagitan natin kapag uupo.
‎Para i-summarize ang kaso,
‎sa pagpapakita sa publiko ‎ng 300-year-old na love letter
‎na natuklasan habang inililipat ‎ang puntod ni Prince Gangpyeong,
‎may lumitaw na multo ng isang lalaki.
‎Grabe, 300 taon.
‎Ito na yata ang pinakamatandang cold case.
‎E, sino 'yong multo ‎na nagpakita sa harap mo?
‎Pintor siya.
‎Ipininta niya ang portrait ‎ni Hwagyeongdang na nakasabit sa Yeeon.
‎Hahanapin na lang natin ‎ang bangkay niya, kung gano'n.
‎Hindi. Hindi ang bangkay niya ‎ang gusto niyang hanapin natin,
‎kundi ang kay Hwagyeongdang.
‎Ba't natin hahanapin ang bangkay ng iba?
‎Lalo na,
‎sa tao pang sumulat ng love letter ‎kay Prince Gangpyeong.
‎Kasi, 'yong ikinuwento sa 'kin ni Dowon
‎ay kabaligtaran naman.
‎Sabi niya, kasintahan niya si Hwagyeong,
‎at pinagnasaan ito ni Prince Gangpyeong, ‎na isang maharlika.
‎May nalaman ka ba?
‎Isa siyang pintor na nagngangalang ‎Dowon na kababata ni Hwagyeong.
‎Wala akong pakialam sa pangalan niya.
‎Ang gusto kong malaman ay kung paano.
‎Ano at paano.
‎Ano'ng gagawin ko para matali siya
‎at mapunta sa 'kin si Hwagyeong?
‎Sumama ka sa 'kin, bruha ka!
‎Bakit di mo gawin ang sinasabi sa 'yo?
‎Ang lakas ng loob mong ‎insultuhin ako? Lintik ka!
‎-Naku po. ‎-Sino ka?
‎Pambihira.
‎-Nanakit ng maharlika ang baliw na 'yon! ‎-Maharlika siya.
‎Nanakit siya ng maharlika! Naku po…
‎-Pakiusap tumigil ka. ‎-Naku po!
‎Ang pag-atake sa isang maharlika.
‎Sa tulong ng Kawanihan ng Pulisya,
‎maaari mo siyang ipabitay ‎sa paglabag niya sa Batas ng Moralidad.
‎Anong kakila-kilabot na krimen ‎ang ginawa niya?
‎Pakiusap. Wag n'yo siyang patayin!
‎Tama na!
‎Tigil!
‎Tumigil kayo…
‎Tigil!
‎Ang pagkahumaling ni Prince Gangpyeong ‎ay naging kabaliwan.
‎Kapalit ng pagligtas niya ‎sa buhay ni Dowon,
‎napilitan si Hwagyeong ‎na maging pangalawang asawa niya.
‎Sa'n ka pupunta at nagmamadali ka?
‎Ang lakas ng loob mo.
‎Pagbabayaran mo ang panloloko ‎sa isang maharlika.
‎Hindi!
‎Sinubukang takasan ni Hwagyeong ‎ang pang-aapi ni Prince Gangpyeong,
‎-para lang patayin sa harap ni Dowon. ‎-Hindi!
‎Patawad…
‎Ginawa ni Prince Gangpyeong ang lahat ‎para itago ang pagkamatay ni Hwagyeong.
‎Dinala niya sa Mt. Geumgang ‎ang walang lamang palanquin
‎at nagpakalat ng tsismis ‎na naglaho si Hwagyeongdang
‎sa kabundukan.
‎Walang nakakaalam
‎kung saan talaga siya nakalibing.
‎Ga'no kaposibleng nagsisinungaling ‎si Dowon?
‎Pagdating sa mga tao,
‎lalo na sa mga magkasintahan, ‎dapat pakinggan natin ang parehong panig.
‎At sa kabaong mismo ni Prince Gangpyeong ‎nahanap ang love letter.
‎Sabi niya, may ebidensyang ‎makakapagpabago roon.
‎Gusto kong tingnan mo 'yon.
‎'Yon ang may kinalaman sa buhay.
‎Gumawa rin ako ng sariling research.
‎Di kinilala si Dowon no'ng panahon niya,
‎pero nakilala siya kinalaunan ‎dahil sa ‎Hwajeopdo‎ niya.
‎Anong lugar 'to?
‎Mukhang trabaho 'to ni Ms. Cheon, ‎hindi sa 'kin.
‎Mali ba ang impormasyong ‎ibinigay ni Dowon sa kanya?
‎Hello po.
‎Ba't kasi siya may karit?
‎Ano'ng ipinunta mo rito?
‎A, nabalitaan ko kasi
‎na nasa sa inyo ang kagamitan ng pintor ‎na si Dowon na ipinasa sa mga henerasyon.
‎Sir.
‎Puwede ko po bang tingnan 'to?
‎Isang sulat pala na nahati ‎'yong mga love letter.
‎Oo, at ang isa ay para kay Dowon, ‎hindi kay Prince Gangpyeong.
‎Hindi 'to Joseon-era version ‎ng ‎Ghost‎, kundi isang psychopath.
‎Maharlika siya,
‎pero gumawa siya ng alibi ‎gamit ang walang lamang palanquin.
‎Dahil nga maharlika siya
‎kaya di niya kayang makitang ‎may mahal itong iba.
‎Gusto kong mahanap natin ang labi niya ‎para makapagpahinga na sila ni Dowon.
‎Tatlong daang taon siyang nakulong ‎kasama ni Prince Gangpyeong.
‎Dapat makalaya na siya.
‎Wag ka namang ganyan.
‎Ngayon ka pa aatras?
‎Wala na dapat atrasan ‎kung magkasama na tayo.
‎Ang totoo niyan,
‎natunugan ng mga prosecutor ‎ang huling deal natin at nag-imbestiga.
‎Muntik nang di mapagtakpan ng kapatid ko.
‎Hintayin muna nating tumahimik—
‎-Director Ok. ‎-Siya nga pala,
‎-salamat sa painting ni Ju Sin-ho mula— ‎-Sandali lang.
‎Si Cheon Yeo-ri.
‎Ba't ka niya tatawagan?
‎O, hello, Ms. Cheon.
‎Ang dalas nating mag-usap ngayon.
‎Oo.
‎Oo, siyempre naman.
‎Sige. Kita tayo bukas.
‎Sa tingin mo ba ‎may alam si Yeo-ri sa 'tin?
‎Malabo 'yon.
‎Aalamin ko pag nakausap ko na siya.
‎Nagpa-meeting ako ‎sa direktor ng Yeeon bukas.
‎Titingnan ko ‎kung mayro'n pa 'kong malalaman.
‎Sige. Pupunta ako agad pagkatapos ko.
‎Kaya ko namang mag-isa.
‎Hindi puwede.
‎Naalala mo ang unang rule natin?
‎Isi-share natin lahat ng impormasyon
‎at kikilos bilang team ‎kapag pupunta sa isang site.
‎Isa pa, may team dinner tayo pagkatapos.
‎-Team dinner? ‎-Oo.
‎Dapat may team dinner ‎pagkatapos ng nakakapagod na trabaho.
‎Kakain ba uli tayo ng pork skin?
‎Kung gano'n, magdadala ba 'ko ‎ng ekstrang damit?
‎Ang totoo, Ms. Cheon,
‎may itatanong ako sa 'yo ‎kapag marami na 'kong detalye.
‎Paano mo nakukuha ang ‎mga artwork para sa hotel mo?
‎May Art Team kami na humahawak no'n.
‎Nakikipagnegosasyon sila sa Gallery Cheon ‎na pinapatakbo ng tita ko.
‎Bakit?
‎May problema ba?
‎Wala. Hindi naman sa may problema ‎sa Reina o sa Gallery Cheon.
‎Lumabas kasi ang pangalan ng Reina ‎sa kaso tungkol sa artwork distribution.
‎RECORD NG ACQUISITION AT TRANSAKSYON ‎NG ARTWORK NA INILAGAY SA HOTEL
‎Ito na ba lahat ng mga artwork ‎na naka-display sa hotel?
‎Opo. In-email ko rin sa inyo ang file.
‎Bukod do'n,
‎puwede mo bang tingnan ang mga artwork
‎na binili ng Reina sa Gallery Cheon ‎sa huling sampung taon,
‎ang market value no'n, ‎at ang presyong binayaran natin?
‎Gusto ko ng detalyadong report ‎sa lahat ng 'yon.
‎At wag mong ipagsasabi.
‎Opo.
‎Ano na? Busy ako.
‎Maupo ka.
‎Ano ba 'yon?
‎Kumusta na 'yong imbestigasyon ‎sa Reina Hotel na nabanggit mo?
‎Ba't gusto mong malaman?
‎Curious lang ako.
‎Curious ka tungkol saan?
‎Sino ang nag-iimbestiga no'n ‎bago ipinatigil?
‎Hay, alam mo namang ‎di ko kayang maglihim sa 'yo.
‎Dati 'tong kaso ni Nam Ji-hun, ‎mula sa Unit Three,
‎pero binitiwan niya ‎dahil utos ng nakatataas.
‎Kaso ko na 'to ngayon.
‎Kung pera ang nawala, ‎malamang money laundering 'yon.
‎Kung painting ang nawala, ‎di ba 'yon panunuhol?
‎'Yan din ang teorya ko sa ngayon.
‎Pero ba't nasali si Chief Prosecutor Ok,
‎-at isinugal ang posisyon niya? ‎-Mismo.
‎'Yon ang nakapagtataka, ‎kaya iniimbestigahan ko na.
‎Nalaman ko naman ‎kung saan napunta ang pera.
‎Sa Reina Group ba?
‎Kahina-hinala na talaga ang kilos mo.
‎Lagi mong binabanggit ang Reina.
‎Mag-iimbestiga ka ba?
‎Ba't naman ako mag-iimbestiga sa kanila?
‎Di na nga 'ko magkandaugaga ‎sa mga cold case.
‎Hindi nga napunta ang pera sa Reina?
‎Sa iba ito napunta.
‎Gusto mong tingnan natin?
‎Hindi na, may pupuntahan pa 'ko. Bye.
‎Uy.
‎Mas sentimental ka pala ‎kaysa sa inaasahan ko.
‎Mahalaga sa 'kin ang kuwento ‎dahil sangkot ang mga ninuno ko,
‎pero ba't masyado kang interesado ‎sa isang 300-year-old na love letter?
‎Sinabi n'yo pa.
‎Love letter dapat 'yon,
‎pero parang alam ng writer ‎na nakatakda silang maghiwalay o mamatay.
‎Nag-iwan 'yon ng marka sa 'kin.
‎Sa'n sa tingin n'yo nakalibing ‎si Hwagyeongdang?
‎Ms. Cheon.
‎Malamang abala ka ‎sa pagpapatakbo ng negosyo mo.
‎Ba't ba gustong-gusto mong malaman 'yon?
‎Kung gusto mong malaman ‎ang higit pa sa public records,
‎bisitahin mo ang alma mater ‎ng pumanaw kong ama at unang direktor.
‎Ibinigay namin lahat ng dokumentong ‎may kinalaman kay Prince Gangpyeong
‎sa pangalan ng Yeeon Archive.
‎Ido-donate din namin ang love letter doon ‎pagkatapos ng exhibition.
‎Pasok.
‎Hello, Mr. Kang.
‎Pasensya na, may urgent business ako ‎sa ibang region.
‎Wala 'yon. Masaya akong nakapunta ka.
‎Maupo ka.
‎Niyaya ko siya rito.
‎Binanggit niya sa tawag ang pagbisita mo, ‎kaya pumunta talaga ako.
‎-Kumusta ang biyahe mo rito? ‎-Ayos lang po.
‎Naku naman.
‎Ma?
‎-Ikaw? ‎-Ikaw?
‎Ano'ng ginagawa mo rito?
‎E, ikaw?
‎Kilalang-kilala mo siguro ang direktor.
‎Close sila ng nanay ko.
‎Di kita maaabutan ‎kung nahuli ako ng dating.
‎Saan ka ba galing?
‎May nadiskubreng artifact habang itinatayo ‎ang Baekhyeon City leisure complex,
‎kaya kailangan naming ihinto lahat.
‎-Kailangan kong tingnan ang sitwasyon. ‎-Gano'n ba?
‎Tama.
‎Heto.
‎Ano 'to?
‎Binili ko sa business trip ko sa Europe.
‎Tingin ko bagay sa 'yo.
‎Salamat.
‎Ito ang una kong guwantes na regalo.
‎Isusuot ko 'to nang maayos.
‎Sige.
‎Nandito ka ba dahil may nasagap ka?
‎Nasagap na ano?
‎Ang pera mula sa painting ay napunta sa…
‎Kaya ba lagi kang pumupunta rito?
‎Tingin ko, may di ka sinasabi sa 'kin.
‎Ano'ng mayro'n? Sabihin mo na.
‎Wala akong sasabihin.
‎-Sandali. ‎-Bitiwan mo 'ko.
‎Sige na.
‎-Uy, Ma. ‎-Tumigil ka na nga.
‎Nagkita ulit tayo.
‎Oo nga.
‎Ikaw si Ms. Cheon, di ba?
‎Masaya akong makilala ka.
‎Ako si Prosecutor Im Seo-hyeon, ‎at katrabaho ko 'tong si Ma.
‎Nabasa ko ang article tungkol sa inyo.
‎Congratulations.
‎Kailan kayo mai-engage?
‎A, 'yon ba?
‎Nagustuhan ko ang atensyon, ‎pero may follow-up sa article na 'yon
‎na tsismis lang 'yon.
‎A, talaga?
‎Magdi-dinner na kami. ‎Gusto n'yo bang sumama?
‎Kailan ako pumayag sa dinner?
‎Kakain kang mag-isa kung di dahil sa 'kin.
‎Hay.
‎Di ba magandang dahilan ang team dinner ‎para kumain nang sabay?
‎Sumama na kayo.
‎Uy, kalimutan mo na. ‎Tayong dalawa na lang.
‎Bakit hindi?
‎Tara na.
‎Para kumain nang sabay.
‎Tayong apat.
‎Tingnan n'yo 'to.
‎Ang ganda, ano? ‎Kinuha namin 'to nong huling punta namin.
‎Kuha n'yo 'yong perpektong couple selfie.
‎Hindi 'yan couple selfie.
‎Wala akong magawa kundi mag-pose ‎kasi gusto niyang maalala ang okasyon.
‎Couple selfie ang tawag diyan.
‎Salamat.
‎-Mag-toast kaya tayo? ‎-Sige.
‎Cheers.
‎Grabe.
‎Sa totoo lang, nakakakonsensya
‎na bumaba ang kalidad ng dinner n'yo ‎dahil sa 'min.
‎Bilang mga civil servant, may budget kami,
‎at hiwalay rin ang bayad namin.
‎Ayos lang. Gusto ko ang pasta.
‎Gusto ko rin ang ‎ramyeon.
‎Mahilig ka sa instant noodles?
‎Oo. Kumakain ako minsan.
‎Masarap pag gusto mo lang ng simple.
‎O, talaga?
‎Akala ko, may personal na tagaluto ‎ang mga mayayamang gaya n'yo
‎o kaya kumakain ‎sa mga sosyal na restaurant.
‎Kung gusto mo ang instant noodles, ‎gusto mo ba 'yong Han River ‎ramyeon?
‎Mas masarap ang ‎ramyeon ‎pag kinakain malapit sa ilog.
‎Bakit hindi tayo kumain minsan?
‎Puwede bang…
‎Ano?
‎Ikaw, Mr. Ma?
‎Kumain ka na ba ‎ng ‎ramyeon‎ malapit sa ilog?
‎-Ano kasi— ‎-Gusto niya 'yon.
‎Noong nasa Southern District kami,
‎nagkita kami sa jogging ‎no'ng umaga pagkatapos ng team dinner.
‎Kumain kami ng noodles ‎para sa hangover namin bago magtrabaho.
‎Gusto kong subukan balang-araw,
‎'yong sabay kumain ng instant noodles ‎para sa hangover.
‎Gusto ko ring sumama, ‎kung kailan man 'yon.
‎Ha?
‎Siyempre. Dapat tayong apat.
‎Heto.
‎Kainin mo 'yan.
‎Ma…
‎Kumain ka. Kumain ka lang.
‎-Inaalala mo ba 'ko? ‎-Hindi. Kumain ka lang.
‎Sigurado kang iinom ka? ‎Di mo masyadong gusto ang beer.
‎Umiinom ako nito minsan.
‎Mr. Ma, mas sweet ka pa ‎kaysa sa inaakala ko.
‎'Yong pag-aalala mo kay Ms. Im,
‎ikaw siguro 'yong tipong sweet at maalaga.
‎Ngayon ko lang din nalaman na
‎may ganito pala siyang ugali.
‎Di ako ang tipo na maalaga sa ibang tao.
‎Malamya siya at nagkakalat
‎-kung saan-saan… ‎-Ibig sabihin, binabantayan mo siya.
‎Kita mo na?
‎Manahimik ka. Excuse me?
‎Isang beer pa, puwede?
‎-Ikaw ba ang driver na tinawagan ko? ‎-Hello.
‎-Salamat. ‎-Sige.
‎Ihahatid kita sa kotse mo.
‎Magta-taxi ako. Sa umaga ko na lang ‎kukunin ang kotse ko.
‎-Talaga? ‎-Oo.
‎Kita tayo.
‎-Kita tayo bukas. ‎-Okay.
‎Sana magkita tayo sa ilog sa susunod.
‎Mag-ingat ka sa pagmamaneho.
‎Ihahatid na kita.
‎Salamat na lang. Siguro mag…
‎Gusto kong maglakad. Nang mag-isa.
‎Sabay na tayong maglakad?
‎Hindi na, ayos lang.
‎Mag-ingat ka.
‎Hindi, di mo 'yon puwedeng ‎ilipat sa ibang unit.
‎Tatawagan kita ulit bukas.
‎Yeo-ri, ano'ng sabi ng direktor ng Yeeon?
‎May iba pa bang record?
‎Wala na.
‎Di ba nakakanerbiyos 'yon? ‎Ang galing ko, di ba?
‎Oo na, magaling ka na.
‎-Para kay Ms. Im. ‎-Hindi nga ako mabait sa kanya.
‎Alam mo ba kung ga'no kita ‎sinubukang protektahan?
‎Hindi 'yon tungkol sa 'kin.
‎Busy ka sa pag-asikaso kay Ms. Im.
‎Sabi nga ni Min-hwan, ang sweet mo.
‎Di nga 'yon sweet. Ano ba, di patas 'yon.
‎Magpakatotoo nga tayo.
‎Kailangan kong bantayan ‎ang kaibigan mo at kaibigan ko.
‎Di ko masabi kung kinakain ‎o sinisinghot ko 'yong pasta…
‎Yeo-ri.
‎-Nagtatampo ka ba— ‎-Hindi, a.
‎Alam mo man lang ba ‎kung ano'ng sasabihin ko?
‎Kung ano man ang sasabihin mo, hindi.
‎Hindi kita hinawakan, tama?
‎Hindi, hindi mo 'ko hinawakan.
‎Mula no'ng aksidente mo sa yate,
‎nangyari na ba 'to dati?
‎'Yon ang unang beses.
‎Base sa karanasan ko,
‎kapag may hinahawakan lang ako.
‎Ayos lang ako kung gano'n.
‎Kahit di ako ayos, ayos lang sa 'kin.
‎Ibig kong sabihin, wag kang mag-alala.
‎Kailangan nating…
‎maghintay ng isang araw ‎at tingnan ang mangyayari.
‎Kung di ka makakakita ng multo,
‎ligtas ka na.
‎Di mo kailangang mag-alala.
‎Kung may mangyari, aayusin natin.
‎Pero kung may makita ka mang multo,
‎tawagan mo 'ko.
‎Sige.
‎Hindi siya makakakita ng multo.
‎Hindi niya dapat sila makita.
‎Hindi siya tatawag. ‎Sana hindi siya tumawag.
‎Di siya nakakakita ng multo. ‎Kung makita niya…
‎Nakikita mo ba sila?
‎Hindi. Tumawag ako para sabihing ‎hindi ko pa sila nakikita.
‎Tinakot mo 'ko. ‎Akala ko nakakakita ka ng multo.
‎Sabi ko tumawag ka pag nakita mo sila!
‎Pasensya na.
‎Magpakita ka! Lumabas ka na!
‎Sino 'yon?
‎Hello?
‎Di mo sila nakikita, tama?
‎Nag-aalala lang ako.
‎Sabi mo tumawag ako pag nakita ko sila. ‎Di ko pa sila nakikita.
‎-Ma. ‎-Bakit?
‎Hindi puwede 'to.
‎Ako na ang bahala sa kasong 'to.
‎Hindi, sandali. Sandali.
‎Wala pa akong nakikitang multo,
‎at kahit mayroon, ‎di ito ang unang beses ko.
‎Ayos lang ako.
‎Alam ko na kung pa'no sila harapin ngayon,
‎kahit wala 'to kumpara sa 'yo.
‎Kahit na.
‎Curious din ako.
‎Gusto kong makita kung pa'no malutas ‎itong 300-year-old na cold case.
‎Sige.
‎Tawagan mo 'ko agad kung may mangyari.
‎Sige.
‎Matulog ka nang mahimbing.
‎Hindi ko sila nakikita.
‎Baka wala tayong dapat ipag-alala.
‎Mabuti naman.
‎Pasok.
‎Gusto n'yo po akong makita?
‎Gusto kong magtsaa tayo.
‎Di ba kape ang mas gusto n'yo?
‎Kasi,
‎sinusubukan kong magbawas ng kape.
‎Dahil sinabi n'yo 'yan, ‎mukhang di kayo maayos.
‎Masama po ba ang pakiramdam n'yo?
‎Sabi nila, walang mali sa 'kin.
‎'Yon ang pinakamagandang balita ‎para sa edad ko.
‎Pasensya na.
‎Susubukan kong tawagan kayo ‎nang mas madalas.
‎Sige.
‎Alam mo,
‎mas maganda kung bibisita ka ‎nang mas madalas.
‎Pumupunta ka lang pag pinapatawag kita.
‎Wala nang iba,
‎bukod sa nagpa-heart transplant siya ‎12 taon na ang nakararaan.
‎Oo naman.
‎Tinatanong ko kasi confidential ‎ang ID ng donor.
‎Gaano katagal ang kailangan mo?
‎Oo, sa lalong madaling panahon.
‎PRELIMINARY BACKGROUND REPORT ‎SUBJECT: MA GANG-UK
‎-Hanggang 200 joules. ‎-'Yan ay 200 joules.
‎Clear.
‎Doktor, natanggal na ang puso ng donor.
‎-Investigator Ko. ‎-Ano?
‎Number one o number two?
‎-Dalawa ba ang pagpipilian? One. ‎-Oo.
‎Sige. Pork cutlet na lang.
‎'Yon na naman.
‎Mr. Ma. Paano ang lunch?
‎-Mauna na kayo. ‎-Sigurado ka?
‎-Sumunod ka sa tindahan ng pork cutlet. ‎-Sige.
‎Pagkatapos ng exhibition,
‎tutuparin ko ang hiling ng ama kong ‎pumanaw, ang unang direktor ng foundation,
‎at ido-donate ito sa alma mater niya.
‎Oo.
‎Tama. Ibinigay ng unang direktor ‎ng foundation
‎sa alma mater niya halos lahat ‎ng dokumento kay Prince Gangpyeong.
‎Kapag nag-iimbestiga, ‎nagsisimula kami sa alam namin.
‎Baka may mahanap tayong lead kung susuriin ‎ang dokumento kay Prince Gangpyeong.
‎Pupunta ako roon pagkatapos ng trabaho.
‎Ano? Pupunta rin ako.
‎Sabay na tayo.
‎Sige.
‎-Mr. Bong. ‎-Ano 'yon?
‎Lumapit ka.
‎May espesyal ba sa agenda ‎sa executive meeting ngayong hapon?
‎Parang wala naman po.
‎Ikaw na ang mamuno sa meeting ngayon.
‎Opo, ma'am.
‎Uy, Ms. Eom.
‎Napansin mo ba ang kakaibang kilos ‎ni Ms. Cheon nitong nakaraan?
‎Napansin mo rin?
‎Hindi lang pala ako.
‎Di na siya gano'n kailag sa iba ‎kumpara dati.
‎Di ba mas tamang sabihing ‎mas nagiging bukas na siya sa iba?
‎Lalo na sa 'kin.
‎Nakita mo kanina ‎kung pa'no niya 'ko itinuro.
‎"Mr. Bong. Lumapit ka."
‎Bukod pa roon, ‎sinabi niyang pangunahan ko ang meeting.
‎Sigurado na 'yon.
‎Ang alin?
‎Nagtitiwala at umaasa siya sa 'kin ‎bilang malapit na confidant.
‎Sobra na 'yon. Sobrang pressure.
‎Tingin ko, ikaw ang sobra, Mr. Bong.
‎Hindi, sa totoo lang. ‎Madali akong pakisamahan.
‎Oo, nandito ako.
‎Magkita tayo minsan. Salamat.
‎Pinasabi na nila para sa 'tin.
‎Oo nga pala.
‎Ikalawang rule natin, ‎panatilihin ang distansya.
‎Pasensya na.
‎Hay, ang ganda ng araw.
‎Nawawalan yata ako ng balanse. ‎Napupunta ako lagi sa kaliwa.
‎Welcome sa inyo.
‎Tumawag ang team leader namin.
‎-Sinabihan akong makipagtulungan. ‎-Salamat.
‎Sumunod kayo sa 'kin.
‎Ang laki ng koleksyon n'yo.
‎YEEON ARCHIVE
‎Dito namin inilalagay ang mga dokumentong ‎bigay ng Yeeon Foundation.
‎Ano 'to?
‎Record of Property Inheritance ‎na bigay ng hari kay Prince Gangpyeong.
‎Nire-record nito ang bilang ng silid, ‎hanggang sa mga bahagi ng kusina.
‎Mas detalyado ito kaysa sa naisip ko.
‎May mga record ka ba nito
‎sa anyo ng drawing o floor plan?
‎May gano'ng tinatawag na residence plan.
‎Ito ang residence plan ‎ng bahay ni Prince Gangpyeong.
‎Puwede ko bang kunan ng litrato?
‎Koleksyon 'to ng personal na anthology ‎ni Prince Gangpyeong.
‎Puwede 'tong tawaging ‎koleksyon ng mga sanaysay.
‎ANTOLOHIYA NG HWAPYEONG
‎Ito lang ba ang mayro'n kayo ‎tungkol kay Prince Gangpyeong?
‎May personal journal ‎ng mga paglalakbay niya.
‎Sandali lang.
‎Sandali lang, Yeo-ri.
‎-Mag-ingat ka. ‎-Pasensya na.
‎Ano 'yan?
‎Kunan mo ng litrato.
‎"Namumulaklak ang mga camellia ‎sa libingan ng namayapa kong asawa."
‎Sinasabi ba niyang doon niya ‎inilibing si Hwagyeongdang?
‎Sa tingin ko.
‎"Sa nalalabi kong buhay, pagmamasdan ko ‎ito at mapapawi ang aking pangungulila."
‎Ibig sabihin kaya no'n, ‎ang puno ng camellia
‎kung sa'n nakalibing si Hwagyeongdang ‎ay natatanaw niya?
‎Itinayo ang Yeeon Museum of Art
‎kung saan nakatira ‎si Prince Gangpyeong dati, kaya…
‎Pero walang perpektong krimen.
‎Kahit 300 taon na ang nakalipas,
‎mabubunyag din ang kailangang malantad.
‎Isa 'tong nakakatakot na pagkahumaling.
‎Walang paraan para makita ‎kung ano ang nakabaon sa ilalim.
‎Di tayo puwedeng maghukay ‎sa pribadong lupain.
‎Tama ka.
‎Kung sasabihin natin ang totoo, ‎iisipin niyang baliw tayo.
‎Iinsultuhin din natin ang ninuno niya,
‎kaya di niya tayo hahayaang maghukay.
‎Gagawin natin ang lahat ‎para makahanap ng paraan.
‎Kailangan nating…
‎palayain si Hwagyeongdang.
‎Tama.
‎Si Cheon Yeo-ri ba 'yon?
‎Sino 'yong lalaking kasama niya?
‎Director Ok.
‎Interesado ba si Cheon Yeo-ri ‎sa mga art gallery?
‎Madalas siyang pumunta nitong nakaraan.
‎Si Cheon Yeo-ri?
‎-Tinanong ba niya ang hotel artwork o— ‎-Hindi,
‎wala siyang sinabi tungkol do'n.
‎May kasama siyang lalaki ngayon.
‎A, gano'n ba?
‎Si Kang Min-hwan ng CL Group ba ‎ang kasama niya?
‎Makikilala ko si Min-hwan kung siya 'yon.
‎At saka, pupunta siya para batiin ako.
‎Tama ka.
‎Bibisitahin kita sa mga susunod na araw.
‎May sasabihin din ako sa 'yo.
‎Sige. Magdala ka ng magandang balita.
‎Sige. Bye.
‎Mom.
‎-Ano 'yon? ‎-Ano'ng sinabi ni Director Lee?
‎Kasama ba ni Cheon Yeo-ri si Min-hwan?
‎Sa tingin ko, hindi.
‎Nagde-date ba talaga ‎sina Cheon Yeo-ri at Min-hwan?
‎Ano ba, pinabulaanan nila sa article 'yon.
‎Di pa sila nagde-date.
‎"Hindi pa" pero baka mag-date sila ‎sa hinaharap.
‎Mom.
‎Kung ikakasal silang dalawa,
‎alam mong ‎di makakabuti sa 'tin 'yon, tama?
‎Kung mabigo man lahat, ‎gagamitin uli natin ang alas.
‎Na nakakakita siya ng multo?
‎Pa'no 'yong magiging alas ‎kung walang pruweba?
‎'Yong tsismis daw sa multo
‎ay sinimulan ni Cha Gi-u, ‎'yong nakipaghiwalay kay Yeo-ri.
‎Dong-jun. Sabi mo ‎nasa Korea na ulit si Cha Gi-u, di ba?
‎Ano? Oo.
‎Dumating siya no'ng nakaraang buwan.
‎Okay.
‎Sandali. Sinuwerte ako.
‎Sa'n ka pupunta?
‎Sinira niya ang laro ‎kung kailan panalo na 'ko.
‎Ang totoong rason ng pag-alis ko?
‎Walang totoo o pekeng rason ‎para putulin ang engagement.
‎Ang totoong rason, ‎di 'yong tinatawag mong "opisyal."
‎Nag-aral ka raw sa abroad ‎matapos maudlot ang engagement.
‎'Yong tsismis kasi ‎na ipinakalat ng mga tao mo
‎ay tugma sa mga hinala ko.
‎Ano ba ang hinala mong nangyari?
‎Siguro may sikreto si Cheon Yeo-ri ‎na hindi mo kakayanin.
‎Isang bagay na hindi ko kakayanin?
‎Tulad ng ano?
‎Na si Yeo-ri…
‎ay nakatali sa mga multo.
‎Gusto kong sabihin mo 'yon
‎kapag hiniling kong gawin mo.
‎At kung oo?
‎Pa'no lilitaw ang ganyang bagay ‎sa gitna ng construction?
‎Oo.
‎Hindi. Magdadala ng problema ‎ang paglilibing sa hinukay mong artifacts.
‎Oo.
‎Dapat i-report mo muna 'yon.
‎Titingnan ko kung puwede akong dumaan ‎at tumulong ngayong weekend.
‎Oo, nagtatrabaho ako, Mom.
‎Bye.
‎Inaayos nila ang pader na bato ‎sa bahay ng mga magulang ko,
‎at mukhang nakatayo 'to sa lumang kuta.
‎-May nahanap silang mga artifact? ‎-Oo.
‎Magkano ang ibabayad sa 'yo ng gobyerno ‎pag may nahanap kang artifact?
‎Di naman siguro gano'n kalaki.
‎-Siya nga pala, ‎-Ano 'yon?
‎ang hilig mo masyado sa pera.
‎Di ba lahat may pakialam sa pera?
‎Oo, kaya naisip ko, ‎dapat mag-team dinner tayo.
‎Ano sa tingin mo? Pork skin?
‎-Pork skin kaya sa hapunan? ‎-Sa susunod.
‎Hindi, wala nang susunod. ‎Makinig ka, magugustuhan mo 'to.
‎-Nagbebenta sila ng binabad na pork skin. ‎-Sa susunod na lang.
‎Hindi ko na kaya ang mga kalokohan niya.
‎Sumosobra ka na.
‎Ano'ng ginawa ko?
‎Umaalis ka sa trabaho sakto sa oras. ‎Sakto na parang gilid ng patalim.
‎Umalis ka rin sa trabaho ‎nang sakto sa oras.
‎-Ikaw rin. ‎-Kita mo? Umalis na siya, gano'n lang.
‎Di ba siya mukhang may idini-date?
‎Siya ba 'yon no'ng nakaraan?
‎A, siya?
‎Okay, alam ko kung sino'ng iniisip mo.
‎Pupuntahan niya siya.
‎Ang tanging makakapagpaalis ‎kay Ma sa trabaho sa tamang oras.
‎Ang lola niya, si Madam Pang Myo-sun.
‎Yeo-ri.
‎-Ang aga mong dumating. ‎-Gang-uk.
‎Medyo maaga nga akong dumating.
‎Ikaw rin, ang aga mo rin.
‎Nagmadali na ako, ‎pero pinaghintay pa rin kita.
‎Maganda rito. Naaalala ko ‎no'ng nag-aaral pa lang ako.
‎Tahimik, at wala tayong ‎makikita na kakilala natin.
‎A, may naisip akong paraan ‎para hukayin ang puno ng camellia.
‎Ano 'yon?
‎Kung makahanap ka ng artifact ‎habang naghuhukay sa pribadong lupa,
‎ihihinto mo ang construction ‎ayon sa batas.
‎Ang Act on Protection and Investigation ‎of Buried Heritage.
‎'Yon nga. Alam mo 'yon?
‎Para gumana 'yon…
‎kailangan kong gamitin ‎ang impluwensya ko.
‎Gusto mong bilhin ‎ang puno ng camellia namin?
‎Sinabi mo sa 'kin dati
‎na kahit sa timog, ‎bihira ang matingkad na pulang camellia.
‎Gusto ko ito para sa sarili ko.
‎Sa totoo lang,
‎akala ko lagi kang pumupunta ‎dahil interesado ka sa field ko.
‎Di ko 'to inaasahan.
‎Hindi ordinaryo ang mga bagay ‎na pinag-iinteresan mo.
‎Talaga po?
‎Ang problema,
‎mahalaga sa namayapa kong ama ‎ang punong 'yon.
‎At mahilig magpa-picture ‎ang mga bisita sa punong 'yon,
‎dahil kilala itong photo spot.
‎-Di ko alam kung ba't ko ibebenta 'to. ‎-Gusto kong alagaan 'to,
‎at tingnan kung kailan ko gusto ‎sa sarili kong hardin.
‎Kung gano'n, pumunta ka rito ‎tuwing gusto mong makita.
‎Kung ayaw mo talagang ibenta,
‎magpalit na lang kaya tayo?
‎Para sa ano?
‎May bihirang matandang pine tree ‎ang pamilya ko.
‎Matandang pine tree?
‎Magkaibigan kayo ni Director Ok, tama?
‎Dahil lang sa pareho kami ng negosyo.
‎Malalaman ni Director Ok
‎kung ga'no kaespesyal ‎ang matandang pine tree na 'yon.
‎Di n'yo ba nabalitaan 'yon?
‎Hello, Director Lee.
‎Nakausap n'yo na ba si Director Ok?
‎Ayos 'yan. Ako na ang bahala sa lahat.
‎Bye.
‎Hello?
‎Papunta na ako riyan.
‎Ms. Cheon.
‎Tinanong ko ang Korea Heritage Service, ‎at mukhang puwede ang plano natin.
‎Maganda 'yan.
‎-Yeo-ri? ‎-Ano 'yon?
‎May problema ba? Para kang…
‎Pasensya na. Tatawagan kita ulit mamaya.
‎Hello, ma'am.
‎Pumasok kayo sa loob.
‎Nandito ka na pala.
‎Lola.
‎Ano pong nangyari?
‎Nahimatay ako saglit.
‎Buti na lang, malapit lang si Min-hwan,
‎at tumawag agad siya ng ambulansya.
‎Siniguro kong ‎hindi malalaman ni Director Ok.
‎Lola…
‎Hindi pa ako patay.
‎Di ako sanay na ganyan ka.
‎Sandali lang.
‎Kakausapin ko po siya.
‎May problema ba talaga?
‎Kukumustahin ko ba siya?
‎Sobra na 'yon.
‎Matagal kong itinago sa 'yo 'to,
‎pero sa tingin ko ‎wala nang kasiguraduhan ang kalusugan ko.
‎Ano'ng ibig n'yong sabihin?
‎Alam mo ba kung ano'ng inaalala ko ‎no'ng bumagsak ako?
‎"Hindi ko kayang ‎iwan si Yeo-ri nang mag-isa."
‎Alam kong nagpapakalat ng tsismis
‎ang pamilyang pumutol sa engagement mo ‎tungkol sa nangyari.
‎Tatakpan natin ang issue ng isa pa.
‎Ipapakita nito sa kanila ‎kung ga'no ka na kaayos ngayon.
‎Ianunsyo mo muna ang engagement
‎at tuldukan ang tsismis.
‎Alam kong di madali ‎ang away tungkol sa shares,
‎at malalakas ang backer ‎ng oposisyon ko.
‎Pero di po masosolusyonan ‎ng kasal ang problema.
‎Papatunayan ko kung ga'no ako kagaling
‎at kukunin ko ang tiwala ‎ng mga shareholder.
‎Ang problema ay nauubos na ang oras ko.
‎Sisimulan ko muna ‎ang proseso ng pagpapamana.
‎May mga subsidiary ‎sina Director Gong at Director Jang,
‎at tapat sila sa namayapang chairman.
‎Malaki ang bahagi nila para magpasya.
‎-Di ba neutral pa rin sila? ‎-Oo.
‎Kaya plano naming tawagan muna ‎si Director Jang.
‎Gustong ianunsyo ni Chairwoman ‎Baek ang successor niya
‎sa susunod na general meeting.
‎Mahal na mahal ng mom mo ang Reina Hotel.
‎Lalo na ang Siena Hall.
‎Kung gusto mo silang protektahan pareho,
‎gusto kong gawin mo ‎ang sasabihin ko ngayon.
‎Nakita mo kung pa'no pinataas ng tsismis ‎sa dating ang stock price natin no'n.
‎Kaya ni Min-hwan ‎na suportahan ka nang higit pa.
‎Magkaibigan kayo simula pagkabata.
‎Yeo-ri, bakit ka…
‎Bakit ang hirap mong tawagan? ‎Sabi mo tatawagan mo ako.
‎May masama bang nangyari?
‎Nagkasakit ang lola ko, ‎kaya pinuntahan ko siya.
‎Malubha ba ang sakit niya?
‎Mas maayos na siya ngayon.
‎Mabuti naman.
‎Kumusta ka naman?
‎O, pumayag na ang direktor ng Yeeon ‎na makipagpalit.
‎Simulan natin pag sarado na ang museo.
‎Okay.
‎-Tutuloy tayo ayon sa plano. ‎-Sige.
‎Yeo-ri.
‎Gusto mo bang mag-team dinner tayo?
‎Gusto mo ba ng instant noodles ‎sa may ilog?
‎Tingnan natin.
‎Kita na lang tayo.
‎-Sige. ‎-Bye.
‎PANSAMANTALANG SARADO
‎Mukhang uulan nang malakas.
‎Dapat ba ipinagpaliban na lang natin?
‎Paano kung biglang magbago ‎ang isip ni Director Lee?
‎-Gawin na lang natin. ‎-Sige.
‎Magsimula na tayo.
‎Sige, gawin na natin!
‎-Sige! ‎-Sige!
‎Lumapit kayo banda rito.
‎Sabi ko sa kanila, ‎lawakan ang paghuhukay.
‎Kapag lumitaw na ang kabaong,
‎hihinto agad tayo at magre-report.
‎Nasa 'yo ba ang dokumentong ipapasa?
‎Ang report form ‎ng buried heritage discovery.
‎Sinulatan ko na.
‎Okay.
‎Kapag ni-report natin 'to, ‎darating ang Korea Heritage Service
‎at iimbestigahan nila agad ang kabaong.
‎Uy, Director Ok.
‎Sinimulan na nilang hukayin ‎ang puno ng camellia.
‎Hindi mo ba naisip
‎na may kakaiba rito?
‎Magpakatotoo tayo.
‎Karaniwang camellia 'to ‎na makukuha mo kahit saan.
‎Ba't niya iaalok ang matandang pine tree ‎kapalit nito?
‎Hindi mo ba naisip na may higit pa rito?
‎Ang sabi mo, nagustuhan niya ‎ang matingkad na pulang bulaklak.
‎Simula pa noong bata siya,
‎kailangan niyang makuha ‎ano man ang gustuhin niya.
‎Gayunman, binabati kita
‎sa natatangi mong matandang pine tree.
‎Salamat.
‎Bye na.
‎WANG, SEKRETARYA NI CHAIRWOMAN
‎Paano pala kung wala rito?
‎Yeo-ri, sumilong ka sa tent.
‎-Itigil n'yo muna 'yan at sumilong. ‎-Bakit biglang umulan?
‎-Naku. ‎-Pumasok kayo.
‎Malayo-layo pa tayo. Hay.
‎Ba't biglang may family dinner?
‎May ginawa ba tayong mali?
‎Ha-ri, may problema ka ba?
‎Baka ikaw.
‎Hindi bale na nga. ‎Bakit ang pikon mo?
‎Gusto lang niyang ‎magsama-sama ang pamilya.
‎Pero di ba nakakapagtaka? ‎Inimbitahan niya pa si Min-hwan.
‎Sa tingin mo iaanunsyo niya ‎ang engagement nila?
‎Di natin siya puwedeng hayaang ‎ikasal sa CL Group.
‎Hindi madaling gawin ang engagement.
‎Nakita mo 'yong sa kanila ni Cha Gi-u. ‎Naghiwalay sila no'ng araw na 'yon.
‎Totoo 'yon.
‎Di naman lahat ‎umaayon kay Cheon Yeo-ri.
‎Walang mangyayaring engagement.
‎Paano mo nalaman 'yon?
‎Mom, tawagan mo si Director Gong.
‎Tingin ko dapat itigil muna natin ‎ang trabaho.
‎Oo, kaligtasan muna. Huminto muna tayo.
‎-Bakit ganito ang panahon? ‎-Sinabi bang uulan ngayon?
‎Hello, Lola.
‎Hapunan?
‎Ano'ng mayro'n kay Min-hwan?
‎Sige, naiintindihan ko po.
‎Tungkol sa'n 'yon?
‎Baka…
‎kailangan kong ma-engage.
‎Ha?
‎Agad-agad?
‎Hello.
‎-Nakapunta ka. ‎-Hello.
‎Masaya akong makita ka ulit.
‎Sana magkasundo tayo.
‎Magsimula na tayo?
‎May sasabihin ako.
‎Sandali lang.
‎May isa pa tayong bisita.
‎Dapat nandito na siya ngayon.
‎Sabihin mo sa 'kin.
‎Naghawak-kamay ba kayo ni Cheon Yeo-ri?
‎Gusto kong sabihin mo 'yon
‎kapag hiniling kong gawin mo.
‎Sino pa ang darating?
‎May isa ka pang bisita.
‎Hello po.
‎Ako si Ma Gang-uk.
‎Kami ni Prosecutor Ma Gang-uk…
‎ay ikakasal na.
‎SPOOKY IN LOVE
‎Di lang basta negosyo ‎ang relasyon mo kay Mr. Ma?
‎Talaga bang may nararamdaman kayo ‎para sa isa't isa?
‎Mahal na mahal ko po si Yeo-ri.
‎Sapat para gustuhin kong ma-engage.
‎Sabihin mo sa 'kin, ano'ng zodiac sign mo?
‎-Po? ‎-Ang birth year mo.
‎Birth year ko?
‎Okay, sige. Sunod.
‎-Noon— ‎-Nagpapakipot ako.
‎Bakit di mo itigil ang engagement ‎habang puwede pa?
‎-Di ako makapaniwala. ‎-Ba't di tayo magsanib-puwersa?
‎May alam akong paraan ‎para itigil ang engagement.
‎Naaalala mo 'yong nangyari ‎anim na taon na ang nakararaan, tama?
‎Ang kapalit, ang totoong rason ‎kung ba't ka nakipaghiwalay kay Ms. Cheon…
‎Di ba dapat mag-ayos tayo ng meeting?
‎Mukhang gumagawa ng hakbang
‎si Director Ok para mabantayan ka.
‎Imposibleng ma-engage si Yeo-ri
‎kay Ma Gang-uk o kahit kanino man.
‎Lagot ka sa 'kin, Cheon Yeo-ri.
‎Nagsalin ng Subtitle: Syarmeyn